Ayen i neṣṣiweḍ ad d-nḥawec di tezrawt-agi, d ayen ilaq ad yessin umeɣri neɣ yal amdan di tudert-is, ur ilaq ara ad yettu ayen id-ğğan yimezwura, neɣ ayen id-yewwi si twacult-is neɣ timetti –is s umata, ṣṣenf-agi n tsekla yella di yal idles seg yidelsanen n yigduden n ddunit s umata,ledɣa ṭṭuqten di tsekla tamaziɣt, imagrayen ṣṣiwḍen s lekmal ad dmeslayen s telqayt ɣef wanecta, ilaq ad yili aseqdec n yinzan d temseεraq deg yiles n yal amdan di yal tallit i deg yella, mi ara yesseqdac anecta ad yeqqim d ccfaya d amezruy n tsekla akken i tent-yesseqdac yewwid fell-as ad tent-yeğğ i wiyeḍ, ilaq ad tent_naru deg yidlisen diɣen ad tent-nenğer deg wallaɣ n yal amdan Si zik imdanen ttḥewwisen ad reṣṣin ama d inzan neɣ d timseεraq di yal timetti, aṭas n yimedyazen id-yeğğan awalen s wazalen –nsen, cennun-ten di tmedyazin neɣ di tmeslayt n yal ass, ilaq diɣen tasekla-agi ad tt-naf di tmura tibeṛṛaniyin, ad issinen idles-nneɣ, Mebla ccek tasekla –agi tettcuddu assaɣen ger tmettiyin, ttilin isaragen i deg ttmeslayen ɣef ṣṣenf-agi n tsekla tamaziɣt ama d atqburt neɣ d tatrart, d wayen i imudden afud s telqayt i tutlayt i nettmeslay, yal timetti d a wezɣi ad tedder mebla tasela d yidles, ilaq ad tt-id yeḥyu ugdud akken ad teqqim i lebda.